
BLAŽEKOVÁ  Silvia, 2.D

TEPELNÉ  MOTORY

   Tepelné motory sú stroje, ktoré premieňajú časť vnútornej energie paliva uvoľneného hore-ním na mechanickú energiu. Rozdeľujeme ich na parné motory ( parný stroj, parná turbína ) a spaľovacie motory ( plynová turbína, zážihový motor, vznetový motor, prúdový a raketový motor ). V parných motoroch je pacovnou látkou vodná para, ktorá sa získava v parnom kot- li mimo motora. V spaľovacích motoroch je pracovnou látkou plyn vznikajúci horením paliva vnútri motora.

TEPELNÉ  OBEHY  V  PARNÝCH  STROJOCH
1. PARNÝ  STROJ

Zostrojil ho v roku 1784 škótsky mechanik James Watt.

V parnom kotli sa z chemicky upravenej vody vyrába vlhká para s tlakom p1, ktorá sa rozpí-na v parnom valci, tlačí na piest a výfukom sa vedie do chladiča. Ten ju ochladí, zmenší jej objem a kompresor vlhkej pary ju privádza znovu do kotla s tlakom p1. Zvýšenie účinnosti cyklu sa dosahuje prehrievaním pary a jej zrážaním v kondenzátore. Expanzia prehriatej pary je dlhá, preto sa necháva para expandovať v niekoľkých valcoch za sebou.

2. PARNÁ  TURBÍNA

V parných turbínach sa tepelná a tlaková energia pary mení v rozpínajúcej sa pare na po-hybovú energiu. Rozpínajúca sa a prúdiaca para je usmernená na lopatky obežného kola, tie menia směr jej prúdenia a para na ne pôsobí silou. Expandovaná para za turbínou sa zráža v kondenzátore, čerpadlo zvýši tlak kondenzátu na tlak v kotli a kondenzát sa pritom eventuálne ohrieva parou odobranou medzi jednotlivými stupňami turbíny.

SPAĽOVACIE  MOTORY

1. ZÁŽIHOVÝ MOTOR

Pri izochorickom procese sa dodá do valca teplo zhorením zmesi, potom sa spaliny adiabatic-ky rozpínajú až po izochorické odvádzanie tepla, po ktorom nasleduje kompresia. Účinnosť procesu sa zväčšuje so zvyšovaním kompresného pomeru – pomeru tlaku na začiatku a konci kompresie. Kompresný pomer nemožno neobmedzene zvyšovať, pretože vysoké tlaky na konci by zaťažovali silovo klikov0ý mechanizmus a pri vysokej kompresii je teplota tak vysoká, že 

môžu vznikať samozápaly.  

2. VZNETOVÉ MOTORY

Vznetové motory nasávajú čistý vzduch a behom izobarickej expanzie sa vstrekuje do valca palivo, ktoré sa zapáli od stlačeného teplého vzduchu. Účinnosť tepelného procesu sa zvyšu- je zvyšovaním kompresného pomeru a zmenšovaním diaľky vstrekovania paliva.

3.   PLYNOVÉ  TURBÍNY  

Vzduch sa do plynovej turbíny nasáva kompresorom a v ňom sa adiabaticky stlačuje. Do stla- čeného vzduchu sa v spaľovacej komore vstrekuje palivo, ktoré izobaricky zhorí, a potom adiabaticky  expanduje v turbíne. Expanziou sa jeho tlaková energia mení na pohybovú, us- mernené spaliny narážajú na lopatky obežného kola turbíny, ktorá poháňa kompresor.

V stacionárnych zariadeniach sa snažíme odstrániť nevýhodu, ktorá je v tom, že lopatky tur- bíny sa zanášajú prachom, uhlíkom…Preto sa používajú stacionárne turbíny s uzavreným obehom, v ktorom je uzavretý obeh plynu. Plyn sa ohrieva po kompresii v ohrievači, ale ne- prichádza do styku s palivom a spalinami

4.   PRÚDOVÉ  ( TRYSKOVÉ )  MOTORY

V prúdovom motore je plynová turbína s otvoreným obehom. Ťah motora vzniká tým, že sa hmota vstupujúceho vzduchu spolu so spalinami  “ odhodí “ dozadu.

